कहावत है कि घूमने का मतलब ही ज़िंदगी जीना है।
शायद हाँ, अगर पहले आप एयरपोर्ट में दिन भर बिताकर थककर चूर न हो जाएँ।
मेरा मतलब, आप और कहाँ दो घंटे पहले आने के लिए बताए जाने के बाद
दो घंटे देर होने के
क़रीब आएँगे?
फिर भी, मुझे लगता है कि पिछले साल के मेरे सफ़र मेरे लिए फ़ायदेमंद रहे थे।
प्रतीत होता है कि उनसे मेरा नज़रिया बढ़ा है।
कुछ हद तक।
इसलिए अब, मैं वहाँ घूमने जा रहा हूँ जहाँ जाना किसी भी
सम्मानित यात्री के लिए अनिवार्य है।
मैं यूरोप घूमने जा रहा हूँ।
ठीक है। अभी हम दरअसल कहाँ हैं?
मैं पूरा महाद्वीप घूमूँगा...
एक छोर से दूसरे तक।
मैं कुछ छुपी हुई ख़ूबसूरतियों की खोज करने और रोमांच की इस उभरती भावना को अपनाने के लिए...
आप यह देख रहे हैं?
...असाधारण रास्तों की ओर जा रहा हूँ।
मुझे देखिए। मैं कितना साहसी हूँ।
वे यहीं हैं। यह क्या है, सामने का हिस्सा?
मैं नए स्वाद चखूँगा...
वाह, यह स्वादिष्ट था।
अंगूर तैयार हैं।
और स्थानीय लोगों की तरह रहने की कोशिश करूँगा।
मेरे गाँव में स्वागत है।
यह पागलपन है।
मैंने अभी-अभी तुम्हारी जान बचाई। मुझे याद रखना।
मैं अपनी सारी चिंताएँ भूलकर...
वे आ रहे हैं।
आप यह अनुमान ही नहीं लगा सकते कि अत्यधिक आतंकित होने पर शरीर क्या करेगा।
मुझे नहीं लगता कि बड़े होने के बाद, मैंने कभी ऐसा कुछ किया है।
वे शब्द बोलने वाला हूँ
जो मैंने पहले कभी नहीं बोले।
मैं उड़ान के लिए तैयार हूँ।
द रिलक्टंट ट्रैवलर विद यूजीन लेवी
यूरोप
मेरी यूरोपीय यात्रा जारी है।
और अब मैं एक ऐसे देश में हूँ जिसने दुनिया को दर्शनशास्र,
लोकतंत्र, ओलंपिक्स और जैतून दिया।
सारी ज़रूरी चीज़ें।
पर इनमें से एक ही अच्छी मार्टीनी के लिए ज़रूरी है।
ग्रीस
अगर अमरीका सांसारिक परिवार में उद्दंड किशोर है,
तो ग्रीस बुद्धिमान बूढ़ा दादा होगा।
पर वह दादाजी जिन्हें दोपहर की धूप में झपकी लेने की आदत है।
मैं यहाँ केवल 5,000 की आबादी वाले मिलोस के शानदार द्वीप पर हूँ
और सोच रहा हूँ कि क्या इस छोटे से द्वीप पर जीवन के बारे में सीखने से
मुझे बड़े मायनों को बेहतर ढंग से समझने में मदद मिल सकती है।
यह मज़ेदार है, मैं अभी-अभी यहाँ पहुँचा हूँ और मैं अभी से दार्शनिक महसूस कर रहा हूँ।
मैंने इटली से ग्रीस तक भूमध्य सागर की यात्रा की
और टस्कनी के हरे पहाड़ों को छोड़कर काफ़ी बीहड़ जगह आया।
ग्रीस में लगभग 6,000 द्वीप हैं।
और यह दुनिया की सबसे ज़्यादा धूप पड़ने वाली जगहों में से एक है,
जहाँ साल में लगभग 300 दिन धूप पड़ती है।
और यहाँ एजियन सागर के किनारे,
वह सूरज सच में इस ख़ूबसूरत बंदरगाह पर चमक रहा है।
इसलिए, मैं थोड़ी छाँव के लिए अपने होटल जा रहा हूँ।
- हैलो, हैलो, श्री लेवी। - हैलो।
- मिलोस में स्वागत है। - कृपया, मुझे यूजीन बुलाओ।
- मेरा नाम आंद्रेयास है। - आंद्रेयास।
मैं आपका स्थानीय ड्राइवर हूँ। मैं आपको आपके होटल ले चलूँगा।
- धन्यवाद। - कृपया।
तो आप यहाँ पहली बार आए हैं?
पहली बार ग्रीस आया हूँ। यह कितना शानदार है न?
मेरे दिमाग़ में ग्रीस की जो तस्वीर है,
वह है बस गहरा नीला आसमान और चमकती सफ़ेद इमारतें।
ठीक वैसा ही जैसा आपने "मामा मिया" में देखा था।
मुझे इस देश की सुंदरता के बारे में बताया गया था।
दुर्भाग्यवश, मुझे इन खड़ी चट्टानों के बारे में नहीं बताया गया।
बस ज़्यादा पास मत जाना, आंद्रेयास।
- नहीं जाऊँगा। - हाँ, सुरक्षित दूरी बनाए रखना।
जैसा कि वे कहते हैं, दीवार से सटे रहो।
- दीवार से सटे रहो। - ज़रूर।
टोरंटो में ऐसे रास्ते नहीं हैं।
ख़ुद को शहरी मानने वाला, मैंने मिलोस जाने का फैसला इसलिए लिया
क्योंकि यह छोटे और ज़्यादा पारंपरिक द्वीपों में से एक है।
और मैं यह जानने को उत्सुक हूँ कि यहाँ रहने के लिए किन चुनौतियों का सामना करना पड़ता है।
अरे, हाँ। वह बढ़िया है।
स्थानीय लोगों की तरह रहने का अनुभव हासिल करने से पहले,
मैं फ़ाइव-स्टार होटल, मिलोस कोव में रहने का मज़ा लूँगा।
और चूँकि यह मेरा शो है,
आपको सुनकर हैरानी नहीं होगी कि शुरुआत करने के लिए मुझे यह बेहद अच्छी जगह लगती है।
और 400 डॉलर प्रति रात से थोड़े से ज़्यादा दर पर,
यह उन मछुआरों के कॉटेजों से काफ़ी अलग है जिनके लिए यह द्वीप जाना जाता है।
हैलो, श्री लेवी। आप कैसे हैं? मिलोस कोव में स्वागत है।
मिलोस में स्वागत है।
यैनिस और उनका बेटा, आंद्रेयास, जो दरअसल एथेंस से हैं,
उन्हें इस द्वीप से प्यार हो गया और उन्होंने यहाँ एक होटल खोलने का बड़ा सपना देखा।
यह ख़ूबसूरत है।
यहाँ, यह हमारा पसंदीदा कोना है।
मुझे यह बेहद पसंद आया।
यह वही तट है, जहाँ हम छुट्टियाँ मनाते थे जब मैं छोटा था।
और हम यहाँ हमारे परिवार के साथ आते थे। और गर्मियाँ यहीं बिताते थे।
यह जगह पिता-पुत्र की जोड़ी के लिए एक जुनूनी परियोजना रही है
जिन्होंने अपने इस सपने को साकार करने के लिए सात साल बिताए।
आप दोनों साथ कैसे काम करते हैं?
क्या सब आराम से होता है? बिना किसी परेशानी के?
बेशक। ज़्यादातर समय, मुझे मज़ा आता है।
अह-हँ। ठीक है।
तो कभी नोक-झोंक होती हैं?
- हाँ। - ठीक है, तो मतभेद होते हैं।
चाहे जो हो, यह मेरे पिता हैं और मैं इनका बेटा हूँ।
हमारे लिए, यह होटल, यह एक परिवार है।
इसलिए, मेरा मतलब, हमें लगता है कि हमारे मेहमान, साथ ही हमारे साथ काम करने वाले लोग,
सभी हमारे परिवार का हिस्सा हैं।
यह एक बड़ा परिवार है।
अब, मुझे भी परिवार के साथ काम करने का थोड़ा अनुभव है,
इसलिए मैं उनकी इस सफलता की सराहना करता हूँ जो उन्होंने यहाँ हासिल की है।
तो यह आपका विला है।
कृपया अंदर आइए।
यह अगले कुछ दिनों के लिए आपका घर होगा।
- वाह। यैनिस, मुझे यह बेहद पसंद आया। - सच में?
- मुझे यह बेहद पसंद आया। - सुनकर ख़ुशी हुई।
यहाँ सब कुछ है।
आप यहाँ प्राइवेट शेफ़ बुला सकते हैं,
स्पा थेरपी ले सकते हैं।
तो यह ऐसी जगह है जहाँ से आपको निकलने की ज़रूरत ही नहीं पड़ेगी।
आप यहाँ हमेशा के लिए रह सकते हैं।
तो, इस द्वीप पर ज़िंदगी कैसी है?
यहाँ सभी सबको जानते हैं।
इसलिए अगर आप कोई राज़ रखना चाहते हैं,
तो, जो मिलोस में होता है, वह मिलोस तक सीमित नहीं रहता है।
तो, यूजीन, अपने विला और इस द्वीप का मज़ा लीजिए।
यैनिस, धन्यवाद।
मुझे दोबारा बोले जाने की ज़रूरत नहीं है।
क्योंकि यही जगह मेरे लिए जन्नत का सही मतलब है।
- हाँ। हैलो। - हैलो, श्री लेवी।
यैनी, होटल का कार्यकारी शेफ़,
मेरे लिए एक ख़ास व्यंजन लेकर आया है।
यह मेरी और मेरी टीम की ओर से एक छोटा सा तोहफ़ा है।
यह स्थानीय रूप से स्रोतित ऑक्टोपस और हमारी घर की बनी ब्रेड, ब्रुशकेता है।
स्थानीय रूप से स्रोतित ऑक्टोपस?
और सब कुछ इतना बढ़िया जा रहा था।
यह कुछ ऐसा है जो आपको ग्रीस में हर समय मिलता है,
ख़ासकर इस द्वीप पर जहाँ आप हैं।
वैसे, सुनिए, "कभी नहीं" बहुत बड़े शब्द हैं। और मैं सच में इन शब्दों का इस्तेमाल कर सकता हूँ।
क्योंकि, शायद, मैं ऑक्टोपस कभी नहीं खाऊँगा।
मैं बस... मैं नहीं खा सकता।
मुझे पता है कि वे कैसे दिखते हैं, समझे?
यह कभी नहीं होगा।
अगर आपको किसी भी जगह की ख़ासियत जाननी है,
तो आपको स्थानीय बार में जाना चाहिए।
इसलिए, मैं यैनिस के साथ जाम पीने जा रहा हूँ।
- हैलो। स्वागत है। आप कैसे हैं? - मैंने जगह ढूँढ ली।
हाँ, कृपया, बैठिए।
फ़ैट्सिस द्वीप पर मौजूद कुछ ही बारों में से एक है।
जब काम पूरा हो जाता है, तो द्वीप के कई निवासी आराम करने यहीं आते हैं।
दरअसल, यही वह जगह है जहाँ हम मज़े करते हैं।
हम यहाँ संगीत सुनते हैं, पीते हैं और मज़े करते हैं।
- आपने पहले ही पीना शुरू कर दिया। - हाँ। मुझे पीने की आदत है।
आप ऊज़ो लेना चाहेंगे?
ऊज़ो ग्रीस की पारंपरिक...
- ऊज़ो? - ...शराब है।
- आप लेना चाहेंगे? ठीक है। - चलिए। ऊज़ो लेते हैं।
हवा में उड़ने की बात कहिए, समझे।
- हाँ। - और मैं बॉब डिलन के बारे में नहीं बोल रहा हूँ।
- इस द्वीप पर काफ़ी हवा चलती है। - हाँ।
दरअसल, यहाँ साल में लगभग दस दिन ही हवा चलती है।
बाकी का साल शांत ही रहता है।
- हैलो। यह लीजिए। - हाँ। हैलो।
ऊज़ो आ गई है।
- धन्यवाद। - ऊज़ो।
- सारे एक साथ। - हाँ, बेशक।
- हाँ। - चियर्स।
- चलिए शुरू करें। चियर्स। - चियर्स।
चलिए पीते हैं।
- वाह! - अच्छी है?
यह सच में अच्छी है।
यह पैस्टीस जैसी ही है जो मैंने फ़्रांस में चखी थी, पर अलग।
और अलग से मेरा मतलब है ज़्यादा कड़क।
मैं पहले ही लोगों का शांत मिज़ाज़ महसूस कर सकता हूँ।
यहाँ एक भी इंसान नहीं है जिसके चेहरे पर मुस्कान न हो।
ग्रीक में जादुई शब्द है "कैफ़ी।"
मैं अंग्रेज़ी में इसका अनुवाद नहीं कर सकता।
इसका मतलब है, जीवन की ख़ुशी।
- अपनी समस्याओं को भूल जाइए। - हाँ।
चाहे जो हो,
आपको अपनी भावनाओं को बदलकर ख़ुश होना होगा।
लोग समस्याओं से घिरे रहते हैं।
पर जब वे यहाँ आते हैं,
जब वे बार में आकर संगीत सुनते हैं, वे सब भूल जाते हैं।
आपको ख़ुशी ढूँढनी होगी।
मैं देख सकता हूँ कि कैसे ऊज़ो "कैफ़ी" की स्थिति प्राप्त करने में मदद कर सकती है,
पर अगर उससे काम नहीं हुआ, तो एक और तरीका है।
बस कुछ प्लेटें तोड़िए?
इस तरह!
हाँ!
- वाह! - शाबाश।
यूजीन। शाबाश। शाबाश।
कहा जाता है कि प्राचीन ग्रीस में प्लेट तोड़ने की परंपरा बुरी आत्माओं को दूर करने
और ख़ुशियाँ लाने के लिए शुरू हुई थी।
ऊज़ो के दो शॉट, और मुझे कुछ और फेंकने दीजिए, समझे।
मैंने लगभग यैनिस को ही फेंक दिया था।
दरअसल, "कैफ़ी" एक सामान्य ज्ञान वाला दर्शन है।
दोस्तों के साथ मिलकर खुलना और समस्याओं को भूलना
और ख़ुशियाँ और प्यार बाँटना।
मज़ेदार रात है। लगभग ग्रीस की भावनाओं में बह गया।
कल रात की ऊज़ो की वजह से, मैं बेसुध होकर सोया।
अब मैं यह देखने के लिए तैयार हूँ कि क्या मैं एक द्वीपवासी की तरह जीना सीख सकता हूँ,
इसलिए मैं शहर जा रहा हूँ।
पहाड़ी की चोटी पर बना, प्लाका मिलोस की राजधानी है
और यहाँ बस लगभग 800 लोग रहते हैं।
मैं एलेनी से मिल रहा हूँ जो सभी ग्रीक चीज़ों की विशेषज्ञ है
और वह मुझे यह सुंदर जगह घुमाएगी...
अगर मैं उसे ढूँढ सका तो।
सच कहूँ तो, यह थोड़ा ख़तरनाक लग रहा है, क्योंकि यहाँ चारों तरफ़ छोटी गलियाँ हैं।
काश वह थोड़ी सटीक जानकारी देती।
मैं उम्मीद कर रहा हूँ कि यही सही रास्ता है।
अभी यह थोड़ा जोखिम भरा है।
- यूजीन। - एलेनी।
येय! बहुत ख़ूब। आपने मुझे ढूँढ लिया।
यह कितनी शानदार जगह है।
और जैसे ही आप उस मोड़ पर मुड़े, हवा का बहाव सच में कम हो गया।
दरअसल, मैं ऐसा ही करता हूँ।
एलेनी ग्रीक पिता और अंग्रेज़ माँ के साथ ग्रीस में पली-बढ़ी,
जिससे समझ आता है कि क्यों वह मुझसे बेहतर ब्रिटिश अंग्रेज़ी बोलती है।
सभी यह सोचना पसंद करते हैं कि सफ़ेद और नीला ग्रीस के रंग हैं,
हाँ, जैसे ग्रीक झंडे में हैं।
पर, सन् 1938 में, यहाँ ग्रीक द्वीपों पर
हैजा का प्रकोप फैला था।
उस समय के तानाशाह, आयॉनिस मेतक्सैस नामक एक व्यक्ति,
उन्होंने यहाँ सबको घरों की पुताई करने का आदेश दिया
क्योंकि, मूल रूप से, उसमें चूना होता है।
- और चूना एक शक्तिशाली कीटाणुनाशक है। - कीटाणुनाशक है।
उन्हें पैम्फ़लेट के लिए अपनी कहानी बदलनी होगी। समझी?
ग्रीस के रंगों के रूप में...
- य...यह सुनने में अच्छा नहीं लगता है। - ...यह सुनने में इतना अच्छा नहीं लगता है, है न?
हाँ, मुझे पता है।
और विडंबना यह है कि नीले रंग का इतना ज़्यादा इस्तेमाल होने का एकमात्र कारण यह है
कि दरअसल वह सबसे सस्ता रंग था।
- फिर से, यह कहानी... - बदलनी होगी।
- उनकी कहानी बदलो। - कहानी बदलो।
अभी यह शांतिपूर्ण, ख़ूबसूरत जगह हो सकती है,
पर यहाँ तक पहुँचने के लिए सदियों की कठिनाइयाँ झेलनी पड़ी हैं।
इतनी टेढ़ी-मेढ़ी सड़कें कहीं नहीं देखीं
- जैसी इस शहर में हैं। - पर इसका एक अच्छा कारण है।
उन्होंने जान-बूझकर सुनिश्चित किया था कि ये सड़कें टेढ़ी-मेढ़ी हों,
भूलभुलैया जैसी।
वे सुनिश्चित करना चाहते थे कि जो लोग
इस जगह को न जानते हों, वे आसानी से खो जाएँ।
आप इसका कारण सोच सकते हैं?
नहीं, पता नहीं वे ऐसा क्यों करना चाहेंगे, आप ही बताइए।
तो शुरुआत से ही, मिलोस को समुद्री डाकुओं से समस्या थी।
और केवल इसलिए ये सड़कें ऐसे बनी हैं।
योजना यह थी कि वे खो जाएँगे और इससे द्वीपवासियों को
उनसे निपटने या बचकर भागने का रास्ता मिल जाएगा।
ठीक है, समुद्री डाकू। अब कहानी दिलचस्प हो गई है।
और ग्रीस ने उनकी भलाई पर मंडराने वाले
ख़तरों से निपटने के अन्य अनोखे तरीके ढूँढे हैं।
जैसे कि "बुरी नज़र।"
क्योंकि कभी-कभी बस प्लेटें तोड़ना आपकी रक्षा करने के लिए काफ़ी नहीं है।
तो आपने कभी "बुरी नज़र" के बारे में नहीं सुना?
वैसे, मैंने बोलते हुए सुना है... और वह उस हैट पर भी है।
वह उस हैट पर है और आप वह गहनों पर भी देखेंगे।
आप वह लगभग हर जगह देखेंगे।
कारण यह है कि अगर अगर कोई आपसे जलता है,
अगर वे आपसे ईर्ष्या करते हैं, तो वे आपको बुरी नज़रों से देखेंगे।
अगर आपने इनमें से एक नहीं पहना है, तो आप सच में काफ़ी बीमार पड़ जाएँगे।
आपको सिरदर्द होगा जो ठीक ही नहीं होगा।
आप थकान और सुस्ती महसूस करेंगे।
सभी "बुरी नज़र" नहीं पहनेंगे, इसलिए अगर आप उनकी तारीफ़ कर रहे हैं,
या अगर आप जानते हैं कि उनके साथ सब सही जा रहा है
और आप अन्य लोगों की बुरी नज़रों से उन्हें बचाना चाहते हैं...
- हाँ। - ...तो आपको उन पर थूकना होगा।
- और मैं मज़ाक नहीं कर रही हूँ। - उन पर थूकना होगा?
आपको उन पर थूकना होगा। तो अगर मैं आपकी तारीफ़ करना चाहूँ, जैसे,
"यूजीन, आपने आज जो शर्ट पहनी है, वह मुझे सच में बहुत अच्छी लगी।
आप बहुत अच्छे दिख रहे हैं।" तो फिर मुझे यह करना होगा...
पवित्र त्रिमूर्ति का आह्वान करने के लिए तीन बार।
अगर आप दुकान की तारीफ़ करना चाहें और कहें, "यहाँ सब कुछ शानदार है"...
मैं इन मोहतरमा पर थूकना नहीं चाहता हूँ।
- मुझे यक़ीन है कि वह इसकी सराहना करेंगी। - मैं इन मोहतरमा पर क्यों थूकूँगा?
- मैं इसकी सराहना करूँगी। - आपने सुना।
यह अच्छी बात है।
आपकी दुकान बेहद, बेहद, बेहद...
- अब आपको... - ...सुंदर है।
- आपने कर दिखाया। शाबाश। - बहुत बढ़िया। बहुत बढ़िया।
ठीक है। टॉम, तुम बढ़िया रिकॉर्डिंग कर रहे हो।
इसे ग़लत मत समझना।
एलेनी शानदार हैं।
और उन्हें इस द्वीप के बारे में सब पता है।
इस शहर के बारे में उन्हें सब पता है।
क्या मुझे अपने देश के बारे में इतना कुछ पता है जितना उन्हें ग्रीस के बारे में पता है?
नहीं।
मैं इस द्वीप पर सकारात्मक रवैया अपना रहा हूँ।
मेरे लिए, यह "कोशिश कर सकता हूँ" वाला रवैया है।
और मैं एक ऐसी कोशिश करने वाला हूँ जो इस द्वीप पर रहने के लिए बेहद ज़रूरी है।
शेफ़ यैनी मुझे होटल के रेस्तरां की ताज़ी मछली के स्रोत तक ले जा रहे हैं।
पर उन्होंने स्कॉटलैंड में मेरा प्रदर्शन नहीं देखा था।
क्या आपका जन्म मिलोस में हुआ था?
नहीं।
दरअसल, मैं ग्रीस के... उत्तरी हिस्से से हूँ।
मेरे एक दोस्त ने मुझे द्वीप पर नौकरी की पेशकश की थी
और मुझे इस द्वीप से प्यार हो गया।
यह ख़ूबसूरत है। यह शानदार है।
मुझे यह बेहद पसंद है कि यहाँ लोगों को कोई जल्दबाज़ी नहीं है, वे किसी चीज़ को लेकर तनाव में नहीं हैं।
वे बस ज़िंदगी को आपने सामने उजागर होने देते हैं।
मुझे नहीं लगता कि मैं...
किसी छोटे समुदाय में रह सकूँगा
अगर बग़ल में कोई बड़ा गोल्फ़ कोर्स न हुआ तो।
यह...
शायद इससे मेरी राय थोड़ी बदल जाए।
ज़ाहिर तौर पर, इस द्वीप पर कोई गोल्फ़ कोर्स नहीं है,
इसलिए मुझे यहाँ रहने के लिए ज़्यादा उपयुक्त एक नए शौक की ज़रूरत है।
इन द्वीपों के लिए मछली पकड़ना हज़ारों सालों से बेहद महत्वपूर्ण रहा है
और यहाँ लगभग 95 प्रतिशत नावें छोटे पैमाने के मछुआरों की हैं।
तो हम कप्तान आंद्रेयास से मिल रहे हैं।
वह मिलोस में ही जन्में और पले-बढ़े हैं और उनके वंशज मछुआरे रहे हैं।
कई पीढ़ियों से।
मैं देख रहा हूँ कि आंद्रेयास ने मछली पकड़ने वाली पोशाक पहन रखी है, है न?
क्या हमें भी वह पोशाक चाहिए?
- या क्या हमें ज़रूरत नहीं है? - आप पहन सकते हैं, हाँ।
आप अपनी सुरक्षा के लिए पहन सकते हैं।
- यह ठीक है? - बढ़िया है।
- वाह। - बिल्कुल फिट हो गई है।
अब आप एक पक्के मछुआरे जैसे दिख रहे हैं।
वैसे, मैं कुछ तो दिख रहा हूँ।
भले ही मैं हमारे कैप्टन की तरह मछली पकड़ने वाले परिवार में पैदा नहीं हुआ था,
फिर भी मैं खुले समुद्र में जीवन के प्रति आकर्षण देखना शुरू कर रहा हूँ।
वाह, जब सूरज उगता है, तो पानी का रंग एकदम नीला हो जाता है।
यह ख़ूबसूरत है। रंग वगैरह।
मैं बचपन में कभी मछली पकड़ने नहीं गया था।
मेरे डैड मछली नहीं पकड़ते थे। कोई मछली नहीं पकड़ता है।
अगर आप बाहर आकर मछली पकड़ने के लिए जाल का इस्तेमाल करना चाहते हैं, तो यही सही जगह है।
उन्होंने कहा कि हम पहुँच गए हैं।
हमारा ब्वोई वहाँ है।
आंद्रेयास ने कल रात को ही जाल डाल दिया था,
जब मैं ऊज़ो पी रहा था और प्लेटें तोड़ रहा था।
उन्हें जो भी पता है, उन्होंने वह अपने पिता से सीखा था।
उन्होंने काफ़ी कम उम्र में शुरुआत कर दी थी, जब वह लगभग दस साल के थे।
उनके डैड ने भी कम उम्र में ही अपने पिता से मछली पकड़ना सीख लिया था।
तो, उनकी कई पीढ़ियाँ मछुआरे रहे हैं।
आंद्रेयास, क्या आप चाहते हैं कि आपका बेटा भी मछुआरा बने?
उन्होंने एकदम "ना" कर दिया।
एजियन सागर में अब पहले के मुक़ाबले काफ़ी कम मछलियाँ हैं।
इसलिए यह काम पहले के मुक़ाबले ज़्यादा मुश्किल और कम फ़ायदेमंद हो गया है।
- ऑक्टोपस। ऑक्टोपस। - वह ऑक्टोपस है।
ऑक्टोपस! वाह!
आज आपकी क़िस्मत अच्छी है, है न?
हाँ, अब भी ज़िंदा है।
- कितना शानदार है न? - वह काफ़ी छोटा है।
- हाँ, नहीं। - क्या आप... नहीं?
नहीं।
- आपको कोई समस्या है? - नहीं।
- नहीं, कोई बात नहीं। - मेरा मतलब, यह वापस समुद्र में जाएगा।
- हाँ। - हम इसे नहीं रखेंगे।
- वह समुद्र में वापस जाएगा। - यह काफ़ी छोटा है।
- ठीक है। - जाओ। अलविदा।
अलविदा।
वाह, उसे यह याद रहेगा।
और मुझे भी। शायद उसने मुझे बुरी नज़रों से देखा।
- आप आज़माना चाहेंगे? - आप चाहते हैं कि मैं जाल खींचूँ?
- मुझे कोशिश करने दीजिए। - बस ख़ुद को स्थिर कर लीजिए।
- और फिर धीरे-धीरे, वह खिंचा चला आएगा। - अह-ओह।
हाँ। बहुत ख़ूब।
अह-हँ।
- अह-ओह। - वह एक स्कारोस है।
- स्कारोस। - स्कारोस, बिल्कुल।
स्कारोस। बड़ी मछली है।
- वह एक बड़ी स्कारोस है। - स्कारोस।
और वह एक नर स्कारोस है। वह हमारा आज का लंच है। बंदोबस्त हो गया।
ऑक्टोपस पकड़ने से थोड़ा ज़्यादा आसान,
स्कारोस भी इन द्वीपों का एक प्रसिद्ध व्यंजन है।
मुझे तुम्हारे लिए बुरा लग रहा है। सच में।
देखो... वह कह रहा है, "मेरी मदद करो।"
"मेरी मदद के लिए कुछ कर सकते हो?" वैसे, शायद मैं कर सकता हूँ।
- चलो इसे वापस फेंक दें। - आप इसे वापस फेंकना चाहते हैं?
हम... नहीं।
आप कोशिश कर सकते हैं।
- कोई बात नहीं। - हम कोशिश कर सकते हैं।
ठीक है। चलो।
- यह लीजिए। आपने बस... - चलो, नन्ही मछली। यह देखो।
- बस उसे समुद्र में फेंक दीजिए। - मैंने अभी-अभी तुम्हारी जान बचाई।
मुझे याद रखना, ठीक है?
मेरी कुछ फ़िल्में देखना।
शाबाश।
ख़ैर, तो फिर शायद यहाँ मेरा काम ख़त्म हो गया है।
आप लोगों की मदद के लिए मैं जो कर सकता था, मैंने किया।
मुझे नहीं लगता कि यहाँ लोग समुद्र में मछली वापस फेंककर
हज़ारों सालों से ज़िंदा रहे हैं।
इन द्वीपों पर मछली पकड़ना अब वैसा नहीं रहा
जैसा 100, 200 साल पहले था।
यह उन कारणों में से एक है कि आंद्रेयास नहीं चाहते कि उनका बेटा इस पेशे में जाए।
शायद यह कहना उचित होगा
कि शायद मैं द्वीप पर रहने के इस हिस्से के लिए नहीं बना हूँ,
इसलिए मैं बियर पीने के लिए यैनी से मिलने के लिए सहमत हुआ हूँ, पर तभी अगर हम सूखी भूमि पर मिलें।
मैंड्रेकिया द्वीप के सबसे ख़ूबसूरत मछली पकड़ने वाले गाँवों में से एक है,
जिसमें सियमैटा नामक बोट हाउस हैं, जिनका मछुआरे आमतौर पर
अपनी क़ीमती नावें रखने और मरम्मत करने के लिए इस्तेमाल करते हैं।
- चियर्स। - बिल्कुल।
क्या आपका परिवार इसी व्यवसाय में था?
खाने के व्यवसाय में?
जब मैं लगभग चार साल का था, मेरे परिवार के पास एक बार था।
शुरुआत के कुछ सालों में, मैं रसोई,
बार, टेबलों के आस-पास, ग्राहकों के साथ ही पला-बढ़ा।
अच्छा?
और शायद उसी वजह से आज मैं शेफ़ हूँ।
और अब आप जो कर रहे हैं, उस बारे में आपके डैड क्या सोचते हैं।
शायद वह बेहद ख़ुश हैं कि मैं इस व्यवसाय में हूँ।
आपके परिवार का क्या? क्या आप...
- ...पारिवारिक व्यवसाय में हैं? - नहीं।
जब मैं बड़ा हो रहा था, मेरे शहर में,
किसी ने अभिनय नहीं किया था।
मेरे डैड को काफ़ी कम उम्र में...
स्कूल छोड़ना पड़ा था जब वह किशोर थे
और परिवार की मदद करने के लिए...
- काम करना पड़ा था। - ...काम करना पड़ा था।
इसलिए, पढ़ाई करना बेहद ज़रूरी था।
और, मैंने क्या किया? मैंने पढ़ाई को ज़्यादा गंभीरता से नहीं लिया।
और मैं अपने परिवार का सबसे निकम्मा बच्चा था।
- आपको याद है उस मछुआरे ने क्या कहा था? - हाँ। वह नहीं चाहते थे कि उनका बेटा...
- हाँ। बिल्कुल। - ...मछुआरा बने।
और, मुझे नहीं लगता कि मेरे माता-पिता चाहते थे कि मैं अभिनय करूँ।
आप इस बारे में कैसा महसूस करते हैं कि आपके बच्चे भी इसी पेशे में हैं?
यह तुरंत स्वीकार करना आसान नहीं था क्योंकि
- यह जीविका कमाने के लिए... - हाँ।
...सबसे कठिन पेशों में से एक है।
पर वे दोनों अच्छा कर रहे हैं, समझे?
- मुझे दोनों पर गर्व है। - इसके लिए चियर्स।
हाँ।
एक और सुकून भरी रात के बाद, शायद हिप्नोस की वजह से,
जो नींद के ग्रीक देवता हैं, मैं द्वीप के बारे में और सीखने को तैयार हूँ।
मुझे एक सेंट डे उत्सव में आमंत्रित किया गया है,
एक धार्मिक उत्सव जो यहाँ के पारिवारिक जीवन में रचा-बसा है।
पर मैं खाली हाथ नहीं जा सकता।
तो, हम उस द्वीप पर जा रहे हैं जिसके बारे में यैनी ने मुझे कल रात को बताया था।
ज़ाहिर तौर पर, उस द्वीप पर शानदार चीज़ मिलता है
क्योंकि वहाँ ढेरों बकरियाँ हैं।
मैं सोच रहा हूँ कि शायद मैं उत्सव में थोड़ा चीज़ या एक बकरी
लेकर जाऊँगा।
मुझे नहीं लगता कि मुझे इतनी ग्रीक आती है कि मैं स्थानीय फ़ेरी में अकेले सफ़र कर सकूँ,
इसलिए शुक्र है कि एलेनी मेरे साथ चलने के लिए यहाँ है।
एलेनी!
हम एक और रोमांचक सफ़र पर चल रहे हैं।
शायद आइलैंड-हॉपिंग के लिए यह बढ़िया दिन है।
- आप क्या कहते हैं? - चलिए यह करें।
- क्या यही वह फ़ेरी है? - नहीं, हम इससे
थोड़ी बड़ी फ़ेरी में जाएँगे।
ग्रीक आइलैंड-हॉपिंग 1960 के दशक में प्रचलित हुआ जब जेट-सैटर,
हिप्पी और बजट में सफ़र करने वाले यात्री द्वीपों के सुखवादी आनंद की ओर आकर्षित हुए।
ये फ़ेरी तेज़ हवा बहने पर नहीं चलती हैं।
पर आज, सफ़र करना सुरक्षित है। कम से कम, मैं तो यही मान रहा हूँ।
ठीक है। यह रही आपकी टिकट।
सवारी करने के लिए मेरी टिकट।
आप सामने बैठना चाहेंगे ताकि हमें अच्छा नज़ारा दिखे?
तो, अब तक आपको यूरोप का सफ़र कैसा लग रहा है?
हर जगह एक अलग ही रोमांच का अनुभव हो रहा है।
अगर आपको मच्छर पसंद हैं,
- तो आपको जून में स्वीडन बेहद पसंद आएगा। - सच में?
और, स्कॉटलैंड थोड़ा ज़्यादा रोमांचक था।
मेरी माँ का परिवार स्कॉटलैंड से था।
यह दिलचस्प होगा।
सेंट-ट्रोपे, काफ़ी ख़ूबसूरत है।
और यह यूरोप है, समझी?
मुझे यूरोप इसलिए पसंद है क्योंकि यहाँ भिन्न संस्कृतियाँ हैं,
भिन्न इतिहास है, यहाँ ग्रीस है...
यह हज़ारों-हज़ारों साल पुराना है... 7,000, 8,000 साल पुराना।
हमें पता है कि लोग मिलोस में आ रहे हैं,
उदाहरण के लिए, कम से कम 11,000 साल पहले से।
तो यह सोचकर ही दिलचस्प लगता है कि 11,000 साल पहले,
लोगों ने सबसे पहले ये यात्राएँ की थीं।
और अब, मैंने वही यात्रा केवल 30 मिनटों में की।
नौ सौ लोगों की आबादी के साथ, किमोलोस मिलोस से भी छोटा है।
यहाँ केवल नाव से ही आ सकते हैं, इसलिए यह बाहरी दुनिया से बिल्कुल अछूता है।
हम एंडॉनिस से मिल रहे हैं, जो तीसरी पीढ़ी के बकरी पालक हैं...
अरे, वाह।
...जो 15 भिन्न स्वाद का चीज़ बनाते हैं और 500 से ज़्यादा बकरियाँ पालते हैं।
यहाँ ढेरों बकरियाँ हैं।
वह काफ़ी दोस्ताना है।
वह मेरी ऊँगली चबा रहा है।
तुम्हें कैसा स्वाद मिल रहा है? तुम्हें कैसा स्वाद मिल रहा है?
मेरी पैंट मत खाओ!
नहीं, नहीं। मेरी शर्ट मत खाओ।
- वे सब कुछ खा रही हैं। - क्योंकि यह इनके खाने का समय है।
हाँ, पर मेरे पास एक ही शर्ट है।
द्वीपों पर बकरी पालन अभी भी जीवन का एक महत्वपूर्ण हिस्सा है,
इसलिए एंडॉनिस मुझे एकाध चीज़ें सिखाना चाहते हैं।
एंडॉनिस पूछ रहे हैं क्या आप मदद करना
और एक बकरी का दूध निकालना चाहेंगे?
ज़रूर। सुनिए, हर चीज़ कभी ना कभी पहली बार की जाती है।
हम उन सबको दुह रहे हैं?
हे भगवान।
एंडॉनिस मनौरा नामक एक प्रसिद्ध ग्रीक चीज़ बेचते हैं।
और उसे बनाने के लिए, उन्हें बकरी का दूध चाहिए, और वह भी काफ़ी मात्रा में।
उँगलियों से ऊपर दबाइए,
और फिर एक के बाद एक, उँगलियाँ नीचे लाइए।
चिंता मत कीजिए, वह सुरक्षित है।
मैं मज़ाक कर रहा हूँ।
ठीक है, हाँ!
शायद मुझे समझ आ रहा है।
एंडॉनिस कह रहे हैं कि उन्हें फ़ार्म पर काम करने वाले लोगों की सख़्त ज़रूरत है,
इसलिए वह...
आपको अभी नौकरी की पेशकश मिली।
मैं कब से काम शुरू करूँ?
कल से।
कल से?
शायद मुझे यहाँ एक नया काम मिल गया है।
बकरी चराना। अरे, मैं बता रहा हूँ, यह बेहद कठिन पेशा है।
बकरियाँ दुहने की मेरी निजी तकनीक होगी, पहले पकड़ना
और फिर एक-एक करके उँगलियाँ नीचे लाना।
नीचे लाना।
और फिर दूध की एक तेज़ धार निकलती है।
है न? धार निकलती है।
चलिए। और मैं यह अपने साथ ले जाऊँगा।
ठीक है?
उन्होंने कहा, "आप इसे अपनी कॉफ़ी में डाल सकते हैं।"
ठीक है, इसे कहते हैं हाज़िरजवाबी।
मैंने बकरी दुहना लगभग सीख लिया है,
इसलिए हम सेंट डे उत्सव के लिए थोड़ा मनौरा लेने
एंडॉनिस के पारिवारिक दुकान में आए हैं।
तो यह है उनकी चीज़ की दुकान।
वह फ़ोटो देखिए।
दरअसल, वह दादाजी हैं जिन्होंने एंडॉनिस को वह सब सिखाया...
- वह दादाजी हैं। - ...जो वह जानते हैं।
सैम्पलोज़ फ़ार्म कसाई की दुकान
- और यह इनके पिता हैं। - वाह।
यहीं तीन पीढ़ियाँ हैं।
आपको मुझे बताने की ज़रूरत ही नहीं थी...
क्योंकि मैं देख सकता हूँ...
चेहरे।
बिल्कुल यहीं।
आपको लगता है कि आपके बेटे ने अच्छा काम किया है?
उन्होंने कहा कि वह बेहद ख़ुश हैं
क्योंकि उनके बेटे ने व्यवसाय को आगे बढ़ाया क्योंकि उन्हें इस व्यवसाय से प्यार है।
मेरे मन में एंडॉनिस के लिए बहुत सम्मान है।
पारिवारिक व्यवसाय पीढ़ी-दर-पीढ़ी हस्तांतरित होते हैं।
बकरी के दूध की मलाई
यह यहाँ की आम विशेषता है।
धन्यवाद, एंडॉनिस।
हाँ। आपसे मिलकर ख़ुशी हुई। शुभकामनाएँ।
शायद यह उत्तरी अमरीका के मुक़ाबले, यूरोप में ज़्यादा होता है।
मुझे लगता है कि यह बढ़िया है अगर बच्चे अपने पिताओं के साथ काम कर सकते हैं।
मेरा मतलब, मैंने अपने बेटे के साथ काम किया था।
यह एक बहुत फ़ायदेमंद अनुभव है।
कुछ बेहद शानदार बकरी के दूध से बने चीज़ के साथ,
मैं द्वीप पर अपनी आख़िरी रात के लिए तैयार होने निकल पड़ा हूँ।
सेंट डे उत्सव मिलोस के दक्षिण में
चर्च ऑफ़ द होली क्रॉस में मनाया जा रहा है।
मुझे सेंट हेलेन के उत्सव में आमंत्रित किया गया है,
जो ग्रीक ऑर्थोडॉक्स कैलेंडर का एक वार्षिक कार्यक्रम है
जिसमें प्रार्थनाएँ, मोमबत्तियाँ और एक बड़ी पार्टी शामिल होती है।
इससे ज़्यादा स्थानीय और कुछ नहीं हो सकता।
सभी, सबको जानते हैं।
- हमारे पास आपके लिए एक तोहफ़ा है। - मेरे लिए तोहफ़ा?
हाँ।
यह इस द्वीप का दिल और आत्मा है।
ऑक्टोपस?
आप एक द्वीप पर हैं।
यह यहाँ आपकी आख़िरी रात है
और संस्कृति को सच में समझने का एक तरीका खाने के ज़रिए भी है।
यह हॉट डॉग जैसा दिखता है।
मुझे नहीं लगता कि ऑक्टोपस खाने से
मुझे "कैफ़ी" हासिल करने में मदद मिलेगी जिसका यैनिस ने वर्णन किया था,
पर जब आप ग्रीस में होते हैं...
- वह अब भी... - बढ़िया है।
हाँ।
- बहुत ख़ूब। - बहुत बढ़िया।
मैं आपसे मिलवाने के लिए किसी को लेकर आई हूँ।
- यूजीन। फ़ादर... - फ़ादर को हैलो कहिए...
- आप कैसे हैं? - आपसे मिलकर बेहद ख़ुशी हुई।
मैं ठीक हूँ, धन्यवाद।
अब मुझे सच में लग रहा है कि मैं स्थानीय लोगों से जुड़ गया हूँ।
- आपको मिलोस पसंद आया? नहीं। - मुझे मिलोस बेहद पसंद आया।
मज़ाकिया अंदाज़ वाले पादरी का होना हमेशा बढ़िया होता है।
यह बेहद प्यारा चर्च है।
क्या आप अंदर देखना चाहेंगे?
हाँ।
ठीक है। चलिए साथ चलते हैं।
तो उन्होंने कहा, "यह आपके लिए एक आध्यात्मिक अनुभव है।"
मॉन्क।
- ठीक है। - एक मॉन्क की तरह।
तो मेरे साथ आइए। चलिए अंदर देखकर आएँ।
तो अंदर जाने के बाद, लोग एक मोमबत्ती लेकर उसे जलाते हैं,
और माना जाता है कि लौ से निकलने वाला धुआँ, आपकी प्रार्थनाएँ है जो स्वर्ग जा रही हैं।
अच्छा?
तीन मोमबत्तियाँ, मेरे परिवार के लिए।
और मुझे लगता है कि भले ही आप धार्मिक न हों,
ऐसी जगह पर आना काफ़ी आध्यात्मिक होता है।
वैसे, मुझे लगता है कि मोमबत्तियों के बारे में संदेश
लगभग हर किसी के लिए काम करता है,
- है न? - बिल्कुल।
वह उत्सव में बेहद शानदार शाम थी।
मैंने "कैफ़ी" सिद्धांत को अपनाया और आपने आज रात को उसे महसूस किया।
दोस्तों और परिवारों का मिलकर समय बिताना। वह बाँटने प्यार के उत्सव जैसा है।
मुझे लगता है मेरे लिए मिलोस का मतलब है, अपने पड़ोसियों की फ़िक्र करना, मदद करना,
वह काम जो परिवार में पीढ़ी-दर-पीढ़ी चला आ रहा है,
जो पिता से बेटे तक चला आ रहा है।
मुझे यह स्पष्ट हो गया है कि ग्रीक वासी अपना हर काम अपने परिवार को केंद्रित करके करते हैं
और यह द्वीप पर जीवन को संभव बनाने में एक बड़ी भूमिका निभाता है।
दरअसल, परिवार आपको अपने आस-पास की दुनिया में आगे बढ़ने में
मदद करने के लिए सही रास्ते पर रखता है।
मैं अतीत को देखने की उम्मीद के साथ ग्रीस आया था,
पर दरअसल, मिलोस ने मुझे याद दिलाया
कि हम अपने क़रीबी लोगों के साथ उसकी सराहना करें जो अभी हमारे पास है।
शाबाश!
अगली बार...
यह मेरा आख़िरी यूरोपीय गंतव्य है।
स्पेन।
चलिए फ़्लेमेंको नाचें।
- किंग सुइट। - यह काफ़ी है।
यह सच में साल का सबसे बड़ा दिन है।
यह पागलपन है।
वह रास्ता है?
जैसे ही चरमराहट सुनाई देगी, मैं वापस लौट जाऊँगा।
चलिए!
वह मज़ेदार था।
उप-शीर्षक अनुवादक : मून कलिता